
ประกาศองค์การบริหารส่วนตำบลกาลูปัง
เรื่อง การรับขึ้นทะเบียนคนพิการเพื่อขอรับเงินเบี้ยยังชีพความพิการ ประจำปีงบประมาณ พ.ศ.๒๕๕๗
----------------------------------------------



ตามที่    กระทรวงมหาดไทยได้ออกประกาศระเบียบว่าด้วยหลักเกณฑ์การจ่ายเงินเบี้ยความพิการขององค์กรปกครองส่วนท้องถิ่น พ.ศ. ๒๕๕๓ หมวด ๒ ขั้นตอนการยื่นคำขอ ข้อ ๗    ภายในเดือนพฤศจิกายนของทุกปีให้คนพิการ ลงทะเบียนและยื่นคำขอรับเงินเบี้ยความความพิการในปีงบประมาณถัดไปด้วยตนเอง ต่อองค์กรปกครองส่วนท้องถิ่นที่ตนมีภูมิลำเนา นั้น


เพื่อให้การดำเนินการรับคำขอขึ้นทะเบียนคนพิการในการรับเงินเบี้ยความพิการเป็นไปด้วยความเรียบร้อย องค์การบริหารส่วนตำบลกาลูปัง จึงขอประกาศให้คนพิการที่มีคุณสมบัติ  ตามหลักเกณฑ์และมีความประสงค์จะขอรับเงินเบี้ยความพิการไปติดต่อคำร้องขอขึ้นทะเบียน ตั้งแต่     วันที่ ๑ - ๓๐ พฤศจิกายน ๒๕๕๕ โดยจะต้องมีคุณสมบัติและดำเนินการดังนี้


๑.คุณสมบัติของผู้มีสิทธิได้รับเงินเบี้ยความพิการ ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้


๑. มีสัญชาติไทย


๒. มีบัตรประจำตัวคนพิการ


๓. มีภูมิลำเนาอยู่ในเขตองค์การบริหารส่วนตำบลกาลูปัง (รวมถึงคนพิการที่ย้ายเข้ามาในเขตองค์การบริหารส่วนตำบลกาลูปังด้วย)



๔.ไม่เป็นบุคคลอยู่ในสถานสงเคราะห์ของรัฐตามบัญชีรายชื่อที่ปลัดกระทรวงพัฒนาสังคมและความมั่นคงของมนุษย์ประกาศกำหนด


๒. ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเบี้ยความพิการ


๒.๑ คนพิการที่มีคุณสมบัติตามที่กำหนด ยื่นคำขอรับเงินเบี้ยความพิการต้อองค์การบริหารส่วนตำบลกาลูปัง ระหว่างวันที่ ๑ - ๓๐ พฤศจิกายน ๒๕๕๕


๒.๒ ในกรณีที่คนพิการไม่สามารถยื่นคำขอได้     เนื่องจากเป็นผู้เยาว์    คนเสมือนไร้ความสามารถหรือคนไร้ความสามารถ หรือในกรณีที่พิการถึงขั้นไม่สามารถไปยื่นคำขอรับเบี้ยความพิการด้วย
/ตัวเอง..........
-๒-

ตัวเองได้ ให้  บิดา มารดา สามี ภรรยา ญาติ พี่น้อง หรือบุคคลอื่นใดที่รับดูแลหรืออุปการะคนพิการยื่นคำขอนั้นแทนก็ได้ แต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย


๒.๓ ให้คนพิการหรือผู้รับมอบอำนาจ กรอกรายละเอียดคำขอตามแบบที่กำหนด (แบบคำขอขึ้นทะเบียนคนพิการ) โดยลงทะเบียนตามวันและเวลา สถานที่ที่องค์กรปกครองส่วนท้องถิ่นกำหนด โดยนำหลักฐานมายื่นคำขอขึ้นทะเบียน ดังนี้


(๑) บัตรประจำตัวคนพิการพร้อมสำเนา จำนวน ๑ ฉบับ


(๒) ทะเบียนบ้านพร้อมสำเนา จำนวน ๑ ฉบับ


(๓) สมุดบัญชีเงินฝากธนาคารพร้อมสำเนา (สำหรับกรณีที่ประสงค์ขอรับเงินผ่านธนาคาร) จำนวน ๑ ฉบับ


 (๔) หนังสือมอบอำนาจพร้อมสำเนาบัตรประจำตัวประชาชนและสำเนาทะเบียนบ้านของผู้รับมอบอำนาจ อย่างละ ๑ ฉบับ ( สำหรับกรณีคนพิการมอบอำนาจให้บุคคลอื่นมายื่นคำขอแทน)


จึงประกาศมาเพื่อทราบโดยทั่วกัน



ประกาศ ณ วันที่           ตุลาคม พ.ศ. ๒๕๕๕

(นายมาหะมะรอพี  อีแตเบ็ง)




                  นายกองค์การบริหารส่วนตำบลกาลูปัง
